CELEX: 62020CN0554
Language: et
Date: 2020-10-26 00:00:00
Title: Kohtuasi C-554/20: 26. oktoobril 2020 esitatud hagi – Poola Vabariik versus Euroopa Parlament ja Euroopa Liidu Nõukogu

18.1.2021   
            
            
               ET
            
            
               Euroopa Liidu Teataja
            
            
               C 19/39
            
         
      26. oktoobril 2020 esitatud hagi – Poola Vabariik versus Euroopa Parlament ja Euroopa Liidu Nõukogu
      (Kohtuasi C-554/20)
      (2021/C 19/41)
      Kohtumenetluse keel: poola
      
         Pooled
      
      
         Hageja: Poola Vabariik (esindaja: B. Majczyna)
      
         Kostjad: Euroopa Parlament, Euroopa Liidu Nõukogu
      
         Hageja nõuded
      
      
                  —
               
               
                  tühistada Euroopa Parlamendi ja nõukogu 15. juuli 2020. aasta määruse (EL) 2020/1055, millega muudetakse määruseid (EÜ) nr 1071/2009, (EÜ) nr 1072/2009 ja (EL) nr 1024/2012 eesmärgiga kohandada neid autovedude sektoris toimunud arenguga, järgmised sätted:
                  
                              a)
                           
                           
                              artikli 1 punkt 3 osas, milles selle sättega lisatakse määruse nr 1071/2009 (1) artiklile 5 lõike 1 punktid b ja g;
                           
                        
                              b)
                           
                           
                              artikli 2 punkti 4 alapunkt a, millega määruse nr 1072/2009 (2) artiklile 8 lisatakse lõige 2a;
                           
                        
                              c)
                           
                           
                              artikli 2 punkti 5 alapunkt b, millega määruse nr 1072/2009 artiklile 10 lisatakse lõige 7;
                           
                        
            
                  —
               
               
                  mõista kohtukulud välja Euroopa Parlamendilt ja Euroopa Liidu Nõukogult.
               
            
                  —
               
               
                  Teise võimalusena juhul, kui Euroopa Kohus on seisukohal, et määruse 2020/1055 vaidlustatud sätted ei ole ülejäänud määrusest ilma selle sisu muutmata eraldatavad, palub Poola Vabariik tühistada määrus 2020/1055 tervikuna.
               
            
         Väited ja peamised argumendid
      
      Poola Vabariik esitab määruse 2020/1055 vaidlustatud sätete kohta järgmised etteheited:
      
                  1)
               
               
                  seoses artikli 1 punktiga 3, milles selle sättega lisatakse määruse 1071/2009 artiklile 5 lõike 1 punkt b:
                  
                              a)
                           
                           
                              etteheide, et kuna kehtestati nõue, et sõiduk peab vähemalt kaheksa nädala jooksul tagasi pöörduma tegevuskohta, siis on rikutud proportsionaalsuse põhimõtet (ELL artikli 5 lõige 4), ELTL artikli 91 lõiget 2 ja ELTL artiklit 94;
                           
                        
                              b)
                           
                           
                              etteheide, et kuna arvesse ei võetud keskkonnakaitse nõudeid, siis on rikutud ELTL artiklit 11 ja Euroopa Liidu põhiõiguste harta artiklit 37;
                           
                        
            
                  2)
               
               
                  seoses artikli 1 punktiga 3, milles selle sättega lisatakse määruse 1071/2009 artiklile 5 lõike 1 punkt g:
                  
                              a)
                           
                           
                              etteheide, et kuna kehtestati meelevaldsed nõuded nende sõidukite arvule, mis autoveo-ettevõtjatel võib olla, ja juhtide seotusele asukoha liikmesriigis asuva tegevuskohaga, siis on rikutud proportsionaalsuse põhimõtet (ELL artikli 5 lõige 4);
                           
                        
                              b)
                           
                           
                              etteheide, et kuna kehtestati ebatäpsed nõuded nende sõidukite arvule, mis peaksid olema autoveo-ettevõtjate käsutuses, ja juhtide seotusele asukoha liikmesriigis asuva tegevuskohaga, siis on rikutud õiguskindluse põhimõtet;
                           
                        
                              c)
                           
                           
                              etteheide, et kuna arvesse ei võetud keskkonnakaitse nõudeid, siis on rikutud ELTL artiklit 11 ja harta artiklit 37;
                           
                        
            
                  3)
               
               
                  seoses artikli 2 punkti 4 alapunktiga a:
                  
                              a)
                           
                           
                              etteheide, et kuna kehtestati kohustuslik paus kabotaažvedude teostamisel, siis on rikutud proportsionaalsuse põhimõtet (ELTL artikli 5 lõige 4), ELTL artikli 91 lõiget 2 ja ELTL artiklit 94;
                           
                        
                              b)
                           
                           
                              etteheide, et kuna arvesse ei võetud keskkonnakaitse nõudeid, siis on rikutud ELTL artiklit 11 ja harta artiklit 37;
                           
                        
            
                  4)
               
               
                  seoses artikli 2 punkti 5 alapunktiga b:
                  
                              a)
                           
                           
                              etteheide, et kuna liikmesriikidel lubati kehtestada piirangud selliste kabotaažvedude teostamisele, mis hõlmavad maanteeveo alg- või lõppetappe ja mis on osa liikmesriikidevahelistest kombineeritud vedudest, siis on rikutud proportsionaalsuse põhimõtet (ELTL artikli 5 lõige 4), ELTL artikli 91 lõiget 2 ja ELTL artiklit 94;
                           
                        
                              b)
                           
                           
                              etteheide, et kuna arvesse ei võetud keskkonnakaitse nõudeid, siis on rikutud ELTL artiklit 11 ja harta artiklit 37.
                              Poola Vabariik väidab eelkõige, et vaidlustatud sätted rikuvad proportsionaalsuse põhimõtet. Selliste sobimatute kriteeriumide vastuvõtmise tõttu, mis võimaldavad piirata kabotaaž- ja piiriüleste tehingute tegemist, on vedajatele pandud liigne koormus, millel on negatiivne mõju mitte ainult üksikute ettevõtjate olukorrale, transporditeenuste turule, vaid ka keskkonnale ja transporditaristu toimimisele.
                              Vaidlustatud sätete kohaldamise negatiivset mõju tunnevad eelkõige ettevõtjad riikidest, mis asuvad väljaspool Euroopa Liidu keskosa. Peale selle ei ole vastuvõetud sätted juhtide olukorda arvestades objektiivselt põhjendatud. Need ei kajasta ka reguleeritud teenuste eripära.
                           
                        
            
         (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1071/2009, millega kehtestatakse ühiseeskirjad autoveo-ettevõtja tegevusalal tegutsemise tingimuste kohta ja tunnistatakse kehtetuks nõukogu direktiiv 96/26/EÜ (ELT 2009, L 300, lk 51).
      
         (2)  Euroopa Parlamendi ja nõukogu 21. oktoobri 2009. aasta määrus (EÜ) nr 1072/2009 rahvusvahelisele autoveoturule juurdepääsu käsitlevate ühiseeskirjade kohta (ELT 2009, L 300, lk 72).